فردریک لافارگوه "داعش-دن قاچیش" آدلی فوتوسو آنادولو خبر آژانسی‌نین اوچونجو دفعه تشکیل ائتدیگی "ایستانبول فوتو موکافات‌لاری"ندا "ایلین فوتوسو" موکافاتینی آلدی.
" Paris Match" آدلی هفته‌لیک خبر ژورنا‌لی‌نین امکداشی اولان فردریک لافارگوه حامله بیر قادینین عراق-ین موصول شهرینه یاخین بیر محله‌دن قاچیشینی گؤسترن بو فوتوشکلی ایله بؤیوک موکافاتا لایق گؤرولدو.
لافارگوه تدبیرده 17 اؤلکه‌دن قاتیلان 22 فوتوگراف‌دان بیری ایدی.
تورک هاوا یول‌لاری و تورک امکداش‌لیق و کووردیناسیون آژانسی‌نین (تیکا) ایسپونسورلوق ائتدیگی موسابیقه 19 و 22 مارت تاریخ‌لری آراسیندا اورتا آنادولونون تاریخی بیر یئری اولان کاپادوکیادا کئچیریلدی.
تخمینا 25 مین فتونون مبارزه آپاردیغی موسابیقه‌ده اولوسلار آراسی فتوگرافلاردان عبارت ژوری، خبر، ایدمان، پوتره و طببعت / چئوره کاتئقوریلرینده قازانانلاری معین ائتدی.
لافارگوه 10 مین دو‌لار مبلغینده پول موکافاتی قازاندی. دیگر کاتئقوریلرین غالیب‌لری 133 مین دو‌لار مبلغینده پول موکافاتینا لاییق گؤرولدولر. "گنج فوتوگراف" موکافاتینا لایق گؤرولن ایسه آیریجا 3 مین دو‌لارین صاحبی اولدو.
موکافات آلان فوتولار ایستانبول‌داکی "توپخانه عامره" مدنیت و صنعت مرکزینده آوریلین 2-دک سرگی‌لنه‌جک.
موسابیقه‌ده موکافات قازانان دیگر اثرلر بون‌لاردیر:
آزاد فوتوگراف حوسان سالم-ین "غزه-ده کوچه تحصیلی" آدلی فوتوسو "2017 ایستانبول فوتو موکافات‌لاری"ندا "گنج فوتوگراف" موکافاتینا لایق گؤرولدو.
AFP -نین فوتوگرافی آریس مسی نین "2017 ایستانبول فوتو موکافات‌لاری"ندا "خبر" کاتئقوریسینده بیرینجی موکافاتین صاحبی اولدو.
Hürriyet.com.tr  سایتیندا ایشله‌ین تورک فوتوگراف مرد گؤکهان قوچ "تورکیه‌ده چئوریلیش جهدی" باش‌لیق‌لی سری فوتولاری ایله "خبر" کاتئقوریسینده اوچونجو اولدو.
